Neorthopleurinae

Neorthopleurinae er en underfamilie av maurbiller som stort sett er rovdyr.

Utseende 
Små til middelsstore (2 – 20 mm) biller, tydelig delt i tre kroppsavsnitt (hode, bryst, bakkropp). De er aktive i solskinn, løper rundt og kan ha en fjern likhet med maur. De er gjerne brokete farget i gult, rødt, brunt og svart, og kroppen har lange, utstående, fine hår (ikke børster). Hodet er omtrent så bredt som brystskjoldet, vanligvis med små, utstående fasettøyne. Kjevene er ganske kraftige og fremoverrettede. Antennene er 11-leddete, tykkere mot spissen, av og til med en 3-6 leddet kølle. Brystskjoldet er omtrent så langt som bredt eller lengre enn bredt. Dekkvingene har tydelige skuldre og er mer eller mindre parallellsidige. Av og til dekker de ikke hele bakkroppen. De har mer eller mindre tydelige rekker av punktgroper. Beina er slanke, føttene består av 5 ledd, men det fjerde leddet er svært lite slik at det tilsynelatende bare er fire ledd (pseudotetramere føtter). Det andre og tredje leddet er tolappede.

Larvene er avlangt sylindriske, tynnskinnede og lyse (ofte rosa), ryggplatene på framkroppen og hodekapselen er tydelig mørkere. Kroppen er kledt med fine, oppstående hår, beina er ganske korte.

Levevis 
Både larver og voksne biller er rovdyr, men de voksne kan også finnes på blomster der de spiser pollen. Mange lever av treborende insekter.

Systematisk inndeling 
Denne gruppen blir noen ganger plassert i Korynetinae eller Enopliinae.

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien Gnag- og maurbiller, Cleroidea
 Familien maurbiller, Cleridae
 Underfamilien Neorthopleurinae Opitz, 2009 - ikke i Europa
 Slekten Agaphalera Opitz, 2009
 Slekten Allochotes Westwood, 1875
 Slekten Colobotis Opitz, 2009
 Slekten Decicornis Opitz, 2009
 Slekten Dermestoides Schäffer, 1771
 Slekten Funicula Opitz, 2009
 Slekten Kataspinula Opitz, 2009
 Slekten Lebasiella Spinola, 1844
 Slekten Loedelia Lucas, 1920
 Slekten Megafodina Opitz, 2009
 Slekten Nelsonoplium Barr, 2006
 Slekten Neorthopleura Barr, 1976
 Slekten Novemera Opitz, 2009
 Slekten Orthopleuroides Kuwert, 1893
 Slekten Patuleius Fairmaire, 1903
 Slekten Platytenerus Miyatake, 1985
 Slekten Rifkindius Opitz, 2009
 Slekten Romanaeclerus Winkler, 1960
 Slekten Syriopelta Winkler, 1984
 Slekten Tenerastes Lesne, 1932
 Slekten Teneromimus Gahan, 1910
 Slekten Tenerus Laporte de Castelnau, 1836
 Slekten Tricladus Fairmaire, 1903

Referanser

Eksterne lenker 
 

Biller formelt beskrevet i 2009
Dyr formelt beskrevet av Weston Opitz
Maurbiller